open-index/open-wikipedia-markdown huggingface dataset:
ஏத்தாப்பூர்

**ஏத்தாப்பூர்** (ஆங்கிலம்:**Yethapur**), இந்தியாவின் தமிழ்நாடு மாநிலத்தில் அமைந்துள்ள சேலம் மாவட்டத்தில் பெத்தநாயக்கன்பாளையம், வட்டத்தில் இருக்கும் ஒரு பேரூராட்சி ஆகும்.

இப்பேரூராட்சியின் எல்லைகளாக கல்ராயன் மலை, கிழக்கில் பெத்தநாயக்கன்பாளையம், தெற்கில் புத்திரகவுண்டன்பாளையம் ஊராட்சி, மேற்கில் வைத்தியகவுண்டன்புதூர் ஊராட்சி  மற்றும் கல்யாணகிரி ஊராட்சி உள்ளது. இப்பேரூராட்சியில் ஏத்தாப்பூர் மற்றும் அபிநவம் என்று இரண்டு வருவாய் கிராமங்கள் உள்ளது. உலகிலேயே மிக உயரமான முருகன் சிலை அமைந்துள்ள முத்துமலை முருகன் கோயில் இப்பேரூராட்சியில் அமைந்துள்ளது.

## அமைவிடம்
ஏத்தாப்பூர் பேரூராட்சிக்கு மேற்கில் சேலம் 41 கி.மீ.; கிழக்கில் பெத்தநாயக்கன்பாளையம் (0-3) கி.மீ. தொலைவிலும்ஆத்தூர் 12 கி.மீ. தொலைவிலும் புத்திரகவுண்டன்பாளையம் தெற்க்கில் எல்லைகளாக உள்ளது. ஏத்தாப்பூரின் 2 கி.மீ. தொலைவில் தொடருந்து நிலையம் உள்ளது. 

## பேரூராட்சியின் அமைப்பு
8 ச.கி.மீ. பரப்பும்,  15  பேரூராட்சி மன்ற   உறுப்பினர்களையும், 26 தெருக்களையும் கொண்ட இப்பேரூராட்சி ஆத்தூர் ( சேலம் ) சட்டமன்றத் தொகுதிக்கும், கள்ளக்குறிச்சி மக்களவைத் தொகுதிக்கும் உட்பட்டது. 

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி  இப்பேரூராட்சி    2,866 வீடுகளும்,  10,968 மக்கள்தொகையும் கொண்டது. 

## ஆதாரங்கள்


பகுப்பு:சேலம் மாவட்டத்தில் உள்ள பேரூராட்சிகள்
மு. ராமதாஸ்

**மு. ராமதாஸ்** (பிறப்பு: அக்டோபர் 11, 1949) என்பவர் இந்தியாவின் பதினான்காவது மக்களவை உறுப்பினர் ஆவார். இவர் 2004 ஆம் ஆண்டு நடந்த நாடாளுமன்றத் தேர்தலில், புதுச்சேரி மக்களவைத் தொகுதியில் இருந்து தேர்ந்தெடுக்கப்பட்டார். இவர் இராமதாஸ் தலைமையில் உள்ள பாட்டாளி மக்கள் கட்சியின் உறுப்பினராக உள்ளார். பதினைந்தாவது மக்களவைத் தேர்தலில் புதுச்சேரி தொகுதியில் போட்டியிட்ட இவர், வி. நாராயணசாமியிடம், 91,772 வாக்குகள் வித்தியாசத்தில் தோல்வியடைந்தாா்.

## மேற்கோள்கள்

## வெளி இணைப்புகள்
* Official biographical sketch in Parliament of India website

பகுப்பு:14வது மக்களவை உறுப்பினர்கள்
பகுப்பு:1949 பிறப்புகள்
பகுப்பு:வாழும் மக்கள்
பகுப்பு:தஞ்சாவூர் மாவட்ட அரசியல்வாதிகள்
பகுப்பு:புதுச்சேரியைச் சேர்ந்த பாட்டாளி மக்கள் கட்சி அரசியல்வாதிகள்
கற்றல் குறைபாடு விளக்கம்

## கற்றல் குறைபாடு விளக்கம்
ஒருவரது கற்றலில், ஏதோ சில காரணங்களால் மற்றவர்கள்போல இயல்பாக கற்க இயலாமல் போவதற்கு சில பல காரணிகள் காரணமாக அமைந்துள்ளன.  கற்றல் குறைபாடு என்பது கற்க முடியாமல் இருப்பது என்று அர்த்தமல்ல. ஒரு குறிப்பிட்ட மாதிரியாக, அனைவரும் கற்பதுபோல் கற்க முடியாமல் இருப்பதுவே ஆகும். இவர்களைத் திறன்  குறைபாடு உடையவர்கள் என்று தவறுதலாக மாற்றிப் புரிந்து கொள்வதற்கு பதிலாக, இவர்களை   "மாற்றிக் கற்றல்¹"  திறனுடையவர்கள் எனவும் கூறலாம். 

thumb|Video explanation

 Learning Disability

பகுப்பு:கற்றல்
எலும்பு அறை

உடற்கூறியலில் **எலும்பு அறை** (*sinus*) என்பது மூக்கின் அருகில் உள்ள மண்டையோட்டு எலும்பில் அமைந்துள்ள அறைகள் ஆகும்.பொதுவாக மனிதா்களில் மூக்கின் அருகில் நான்கு எலும்பறைகள் ஆகும்.மேலும் உடல் உறுப்புகளில் அல்லது திசுக்களில் உள்ள அசாதாரண வெற்றிடமும் இவ்வாறாக அழைக்கப்படுகிறது.

### சொற்பொருள்
சைனஸ் (இலத்தீன் மொழியில்) என்னும் சொல் பை வளைவு கிண்ணம் எனப் பொருள்படும்.உடற்கூறியிலில் வெவ்வேறு பொருட்களில் பயன்படுத்தப்படுகிறது.

### மூக்குப்புற எலும்பறைகள்
மூக்கின் இருப்புறங்களிலும் மொத்தம் நான்கு இணை எலும்பறைகள் காணப்படுகின்றன.அவை

* கண்ணிடை எலும்பறைகள் இலு கண்களுக்கு இடையே மூக்கின் இருப்பக்கங்களிலும் உள்ளன.
* நெற்றி எலும்பறைகள் மூக்கின் மேற்பகுதியில் நெற்றியில் அமைந்துள்ள இணை ஆகும்.
* கண்ண எலும்பறைகள் மூக்கின் இருப்புறங்களிலும் கண்ணப்பகுதியில் அமைந்துள்ளன.
* ஆப்பு எலும்பறைகள் மண்டையோட்டின் உட்பகுதியில் கண்ணிற்கு நோ் கீழே கழுத்துக்கு சற்று மேலே அமைந்துள்ளன.

### பயன்கள்

# எலும்பறைகள் குரல் உருவாக்கத்தில் பங்குப்பெறுகின்றன
# எலும்பறைகள் உட்சுவாசத்தின் போது காற்றினை வடிகட்டி உள்ளனுப்புகிறது.
# காற்றறைகளாக அமைந்துள்ளதால் மண்டையோட்டின் எடை குறைவாக உள்ளது.

### மேற்கோள்கள்
*Sinusitis: Causes, Symptoms, Tests, and Treatment. WebMD - Better information. Better health. 06 Nov. 2009

பகுப்பு:உடற்கூற்றியல்
கண்டு பரங்கி

# வழிமாற்று கவலி
பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய காட்டுரைகள்
ஆண்டிப்பட்டி (அரூர்)

**ஆண்டிப்பட்டி** (*Andipatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது கொளகம்பட்டி ஊராட்சிக்கு உட்பட்ட ஒரு கிராமம்.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து ஒரு 37 கிலோமீட்டர் தொலைவிலும், அரூரில் இருந்து 7 கிலோ மீட்டர் தொலைவிலும், மாநில தலைநகரான சென்னையிலிருந்து 264 கிலோமீட்டர் தொலைவிலும் அமைந்துள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°02'37.7"N 78°26'37.5"Eஆகும். 

## மக்கள் வகைப்பாடு
இங்கு 105 குடும்பங்களும் 412 மக்களும் வசிக்கின்றனர். இதில் 216 ஆண்களும் 196 பெண்களும் அடங்குவர்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
சாத்தம்பாடி

**சாந்தம்பாடி** (*Santhampadi*) தமிழ்நாட்டில் அரியலூர் மாவட்டம், உடையார்பாளையம் வட்டத்தில் உள்ள ஒரு கிராமம் ஆகும்.

## மக்கள் தொகை
சாந்தம்பாடி கிராமத்தில் மொத்தம் 4047 பேர் 2001ஆம் ஆண்டு கணக்கெடுப்பின்படி இருந்தனர். இவர்களில் ஆண்கள் 2008 பேர் 2039 பேர் பெண்கள்.

## சான்றுகள்
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:அரியலூர் மாவட்டத்திலுள்ள கிராமங்கள்
ஓடிநட்சித்திர மீன்

**ஓடி நட்சத்திர மீன்** ஆழ்கடல்வாழ் உயிரினம் ஆகும். இது புறத்தோலில் முட்கள் உடையது.  கற்கள் கடல் புற்களில் ஒளிந்திற்கும்.இரவில் வெளிவரும்.ஒளிரும் தன்மை உடையது.

## பண்புகள்
தசையால் நீரை வெட்டிச் செல்லும்.மண் பகுதியில் வளை தோண்டும் .400மீ ஆழமான பகுதியில் வாழும்.

## உடலமைப்பு
அளவில் சிறியவை.வட்ட வடிவிலானவை .ஐந்து கைகள், ஐந்து கணுக்களை உடையது .பாம்பு நட்சத்திர மீன் என்ற மறுபெயரும் உண்டு. சில இனங்கள் நச்சுவடையவை.நட்சத்திர மீன்களுடன் காணப்படும் .வாய் பகுதியை சுற்றி ஐந்து தாடைகள் கீழ் அமைந்துள்ளது.கைகள் தாடை பகுதி வரை உள்ளது.ஊர்ந்து செல்லும் போது ஏறுபடுகின்ற அசைவுகளால் நீந்தி செல்கின்றன.

## உணவு
நீர் தளத்தில்  காணப்படும் துணுக்குகள் ,மட்கிய பொருள்கள் ,இறந்த அல்லது சிறிய உயிரினகளை உட்கொள்கிறது .உணவு பொருட்களை வடிகட்டி , தின்று வாழுதல்  முறையில் உட்கொள்ளும் .உட்பக்கமாக காணப்படும் சுரபியினால் மூச்சு விடுகிறது. உணர்வுக் கலங்கள் உணர்வு உறுப்பாக செயல்படும்.ஒளியை விட்டு அகன்று செல்லும் தன்மை கொண்டது.

## இனப்பெருக்கம்
உடல் பிளவுபட்டு பாலிலி இனப்பெருக்கம் நடைபெறும் .ஆண் பெண் தனித்தனியாக காணப்படுகிறது..முதலில் ஆணாகவும் பின்னர் பெண்ணாகவும் வாழுந்து மடிகின்றன. பாலினக்  கலங்கள் வெளியேற கடல் நீரில் கருத்தரிக்கின்றன. 2000 வகை மீன்கள் வாழ்வதாக அறியப்பட்டுள்ளது.

## மேற்கோள்கள்

## மேலும் படிக்க
Kupriyanova, E.K.; Vinn, O.; Taylor, P.D.; Schopf, J.W.; Kudryavtsev, A.B.; Bailey-Brock, J. (2014). "Serpulids living deep: calcareous tubeworms beyond the abyss". Deep-Sea Research Part I 90: 91–104. doi:10.1016/j.dsr.2014.04.006. Bibcode: 2014DSRI...90...91K.

## வெளி இணப்புகள்
240 மில்லியன் ஆண்டுகளுக்கு முன்னர் வாழ்ந்த கடல்வாழ் உயிரினம்
மரியானா அகழி என்னும் ஆழ்கடல் உலகம்

பகுப்பு:மீன்கள்
பகுப்பு:துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
பத்தான் (குஜராத்)

**பத்தான்** (*Bhathan*) என்பது இந்தியாவின் குஜராத் மாநிலம் சுரேந்தர்நகர் மாவட்டம் லிம்ப்டி தாலுக்காவில் உள்ள ஒரு கிராமமும், முன்னாள் சுதேச மாநிலமும் ஆகும். இந்தக் கிராமம் தசடா சட்டமன்றத் தொகுதியில் அமைந்துள்ளது

## வரலாறு
ஜலாவார் பிராண்ட்டில் வரி-கட்டும் மாநிலமான பத்தானில் ஒரு கிராமம் மட்டுமே உள்ளது. ஜலா ராஜ்புத் தலைவர்களால் ஆளப்பட்டு வந்தது..

1901-ல் இதன் மக்கள்தொகை 405, மற்றும் இதன் மாநில வருமானம் 1,800 ரூபாய்கள் (1903-4 பெரும்பான்மை நிலத்திலிருந்து). பிரித்தானிய இந்திய அரசுக்கும் ஜூனாகத் அரசுக்கும் இது 701 ரூபாய்களை வரியாக செலுத்தியது.

## மேற்கோள்கள்

பகுப்பு:குஜராத் மாநிலத்திலுள்ள ஊர்களும் நகரங்களும்
பகுப்பு:இந்திய வரலாறு
பகுப்பு:துப்புரவு முடிந்த கோயம்புத்தூர் மாவட்ட ஆசிரியர்கள் தொடங்கிய கட்டுரைகள்
பி. ஆர். பட்

**பெலியர் ராம்தாஸ் பட்** (Beliyar Ramdas Bhat ) என்பவர்  ஒரு இந்திய பேராசிரியர் மற்றும் புள்ளியியல் துறை நிபுணர்  ஆவார். இவர் இருபது ஆண்டுகளாக தார்வாடில் உள்ள கர்நாடக பல்கலைகழகத்தில் புள்ளியல் துறை தலைவராகப் பணியாற்றினார். இவர் பன்னாட்டு புள்ளியில் நிறுவனத்தின் உறுப்பினராகவும் ராயல் புள்ளியியல் கழகத்தின் உறுப்பினராகவும் தேர்ந்துதெடுக்கபட்டார்.

அவ்யக பிராமணச் சமூகத்தவரான பட் சென்னைப் பல்கலைக்கழகத்தில் கணித பாடத்தில் தனது எம்.ஏ பட்டத்தை பெற்றார். கர்நாடகப் பல்கலைக்கழகத்தில் புள்ளியியலில் எம்.ஏ பட்டமும், தனது முனைவர் பட்டத்தை 1961 இல் கலிபோர்னியா பல்கலைக்கழகத்தில்  டேவிட் பிளாக்வெலின் வழிகாட்டுதலில் முடித்தார். பட் புள்ளியியல் இன்ஸ்டிடியூட்ட்  மற்றும் தென் ஆப்பிரிக்க புள்ளிவிவர சங்கம் ஆகியவற்றின் உறுப்பினராகத் தேர்ந்தெடுக்கப்பட்டார். அவர் இந்திய நிகழ்தகவு மற்றும் புள்ளியியல் சங்கத்தின் செயலாளர், ஆசிரியர், தலைவர் ஆகிய பொறுப்புகளை வகித்தார். மேலும்  அவர் இந்திய அறிவியல் காங்கிரஸ் சங்கத்தின் புள்ளியியல் பிரிவின் முன்னாள் தலைவர் ஆவார்
## தேர்ந்தெடுத்த படைப்புகள்
* 
* 

## மேற்கோள்கள்

*   Ph.D, in statistics from Berkely, 1961
*  Karnataka University, Dharwar
* [ Bhat at statistics department, [University of Pune] ]

## வெளி இணைப்புகள்

பகுப்பு:கர்நாடக நபர்கள்
பகுப்பு:இந்தியக் கணிதவியலாளர்கள்
பகுப்பு:கலிபோர்னியா பல்கலைக்கழக (பெர்க்லி) முன்னாள் மாணவர்கள்
புலிகேரியா

**புலிகேரியா** (Pulicaria) என்பது சூரியகாந்திக் குடும்பத்தைச் சேர்ந்த பூக்கும் தாவரமாகும். இது ஐரோப்பா, ஆசியா, ஆப்பிரிக்காவைச் சேர்ந்த தாவரமாகும். வட அமொிக்காவில் புலிகோியா என்பது பால்ஸ் பிலியாபென் என்ற பொதுப்பெயரால் அழைக்கப்படுகிறது.
;இனங்கள்

## சான்றுகள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:பூக்கும் தாவரங்கள்
பகுப்பு:சூரியகாந்திக் குடும்பம்
ஆர். சிவபோகம்

**ஆர். சிவபோகம்** (R Sivabhogam (பிறப்பு 23 சூலை 1907 ) என்பவர் இந்தியாவின் முதல் பெண் பட்டையக் கணக்களார் ஆவார்.

சென்னையைச் சேர்ந்த சிவபோகம். ராணி மேரிக் கல்லூரியில் படித்தவர். இவர் ’சகோதரி’ ஆர். எஸ். சுப்புலட்சுமியால் உத்வேகம் பெற்று விடுதலைப் போராட்டத்தில் பங்கேற்றார். காந்தியடிகளின் ஒத்துழையாமை இயக்கத்தில் ஈடுபட்டு ஓராண்டு சிறையில் இருந்தார்.  விடுதலையாகி 1933-ல் கணக்கர் பட்டயப் படிப்பை நிறைவு செய்ததன் மூலம், இந்தியாவின் முதல் பெண் பட்டையக் கணக்காளர் என்ற பெருமையைப் பெற்றார். சிறை சென்றவர்கள் கணக்கராகப் பதிவு செய்து கொண்டு செயல்பட முடியாது என்ற சட்டத்துக்கு எதிராக வழக்குத் தொடுத்து,வெற்றியும் பெற்றார். 1937-ல் இருந்து முதல் பெண் கணக்கராகச் செயல்பட ஆரம்பித்தார். பின்னர் சிவாபோகம் இந்தியப் பட்டய கணக்காளர்கள் சங்கத்தின் தென் இந்திய பிராந்திய கவுன்சில் (SIRC) தலைவராக ஆனார் (பிற்கால சென்னை கவுன்சில்). 1955 முதல் 1958 வரை தொடர்ச்சியான மூன்று ஆண்டுகள் இந்த பதவியில் இருந்த ஒரே பெண் இவர் மட்டுமே.

1949 ம் ஆண்டு இந்திய பட்டய கணக்காளர்கள் சங்கம் (ICAI) நிறுவப்பட்டபோது, சிவாபோகம் அதன் உறுப்பினராக சேர்ந்தார். அவர் சென்னைப் பல்கலைக்கழகத்தின் செனட் உறுப்பினராகவும் இருந்தார்.

பல்வேறு சமூகப் பணி அமைப்புகளுக்குக் கணக்குத் தணிக்கை செய்வதைத் தன்னுடைய வாழ்க்கையாகக் கொண்டார். குறிப்பாக பெண் கல்விக்காக பாடுபட்டார்.காந்திய கொள்கையில் ஈடுபாடு கொண்டவர் ஆவார் மற்றும் 1966 சூன் 14 இல் அவரது மரணம்வரை அவர் கதர் ஆடையையே அணிந்துவந்தார்.

## மேற்கோள்

பகுப்பு:1907 பிறப்புகள்
பகுப்பு:1966 இறப்புகள்
பகுப்பு:இந்தியப் பெண் தொழிலதிபர்கள்
பகுப்பு:சென்னை மக்கள்
பகுப்பு:இந்திய விடுதலைப் போராட்ட வீராங்கனைகள்
பகுப்பு:20 ஆம் நூற்றாண்டு இந்தியத் தொழிலதிபர்கள்
பட்டுக்கோணம்பட்டி

**பட்டுக்கோணம்பட்டி** (Paṭṭukōṇampaṭṭi) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643551. இது பட்டுகோணம்பட்டி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 50 கிலோமீட்டர் தொலைவிலும், பாப்பிரெட்டிப்பட்டியில் இருந்து 6 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 305 மீட்டர் உயரத்தில் இருக்கிறது. இவ்வூரின் அமைவிடம் 11°52'11.9"N 78°22'42.8"E ஆகும்.

## மக்கள் வகைப்பாடு
2011 மக்கள் தொகை கணக்கெடுப்பினிபடி இந்த ஊரில் 1391 குடும்பங்களும்,5025 மக்களும் வாழ்கின்றனா். இதில் 2464 பேர் ஆண்கள், 2561 பேர் பெண்கள் ஆவா். இங்கு அரசின் ஊராட்சி ஒன்றிய தொடக்கப்பள்ளி உள்ளது.

## மேற்கோள்கள்

பகுப்பு:தர்மபுரி மாவட்டத்திலுள்ள கிராமங்கள்
அன்னா ராஜம் மல்ஹோத்ரா

**அன்னா ராஜம் ஜார்ஜ்** (மல்ஹோத்ரா) (*Anna Rajam George* (*Malhotra*), (சூலை 17, 1927 - செப்டம்பர் 17, 2018) இந்தியாவின் முதல் பெண் இந்திய ஆட்சிப்பணி அதிகாரி ஆவார். இவர் 1951 ஆண்டைய பயிற்சிக் குழுவைச் சேர்ந்தவர். பின்னர் தன் சக ஆட்சிப்பணி அதிகாரியான ஆர். என். மல்ஹோத்ராவை மணந்தார்.

இவர் கேரளத்தின், ஆலப்புழா மாவட்டம், நிராணம் என்ற ஊரில் ஒட்டவேலை ஓ. ஏ. ஜார்ஜ் மற்றும் அன்னா பால் ஆகியோருக்கு மகளாகப் பிறந்தார். இவர் மலையாள எழுத்தாளரான பைலோ பாலின் பேத்தி ஆவார். கோழிக்கோட்டில் வளர்ந்த அவர் புரொவிடன்ஸ் மகளிர் கல்லூரி மற்றும் கோழிக்கோட்டிலுள்ள மலபார் கிரிஸ்துவர் கல்லூரியில் இளங்கலை பட்டப்படிப்பை முடித்தார். 1949 இல் அவர் சென்னை பல்கலைக்கழகத்தில் ஆங்கில இலக்கியத்தில் தனது முதுநிலைப் படிப்பை முடித்தார். 1950 இல் இந்திய ஆட்சிப்பணி தேர்வில் வெற்றிபெற்று பயிற்சியை நிறைவு செய்தார். அவர் முதலில் பணிபுரிந்த மாநிலம் தமிழ்நாடு. தமிழ்நாட்டில் ராஜாஜி முதல்வராக இருந்தபோது, தமிழக ஐ.ஏ.எஸ், பிரிவுக்கு அவர் அனுப்பப்பட்டார். அவருக்குத் துணை ஆட்சியர் பதவி அளிப்பதற்குப் பதிலாக, தலைமைச் செயலகத்தில் பதவியளிக்க ராஜாஜி முன்வந்தார். அதை அன்னா ராஜம் நிராகரிக்கவே, அன்றைய திருப்பத்தூர் மாவட்ட துணை ஆட்சியராகப் பொறுப்பேற்றார். 1989 ஆம் ஆண்டில் அவருக்கு பத்ம பூஷன் விருது வழங்கப்பட்டது.

## மேற்கோள்கள்

பகுப்பு:1920 பிறப்புகள்
பகுப்பு:2018 இறப்புகள்
பகுப்பு:பத்ம பூசண் விருது பெற்றவர்கள்
பகுப்பு:ஆலப்புழை மாவட்ட மக்கள்
பகுப்பு:இந்திய ஆட்சிப் பணி அலுவலர்கள்
பகுப்பு:1927 பிறப்புகள்
சக்குபாய் ராமச்சந்திரன்

**சக்குபாய் ராமச்சந்திரன்** என்பவர் இந்தியாவின் முதல் கால்நடை மருத்துவர். சென்னை வேப்பேரியில் உள்ள சென்னை கால்நடை மருத்துவக் கல்லூரியில் 1948 முதல் பெண்களையும் சேர்த்துக்கொள்ள ஆரம்பித்த்து. கேரளத்தைச் சேர்ந்த சக்குபாய் இக்கல்லூரியில் இளங்கலை கால்நடை மருத்துவப் படிப்பில் முதலில் சேர்ந்து 1952 இல் படிப்பை நிறைவு செய்து, இந்தியாவின் முதல் பெண் கால்நடை மருத்துவர் என்ற பெருமையைப் பெற்றார். பின்னர் பல்வேறு முக்கிய நிறுவனங்களில் பணியாற்றிய அவர், பெங்களூர் இந்திய கால்நடை மருத்துவ ஆராய்ச்சி நிறுவனத்தின் விஞ்ஞானியாக பணியாற்றி 1971-ல் ஒய்வு பெற்றார்.
## மேற்கோள்

பகுப்பு:கேரள மக்கள்
பகுப்பு:அறிவியலாளர்கள் பற்றிய குறுங்கட்டுரைகள்
டிகாரு

**திகாரு** (*Digaru*) என்பது இந்தியாவின், மேகாலயா மாநிலத்தின் கரோ-காசி மலைகளில் தோன்றும் ஓர் ஆறாகும். இது இங்கிருந்து வடகிழக்கு நோக்கி சென்று கோலாங் ஆற்றின் பாதையை அடைந்து பிரம்மபுத்திரா ஆற்றில் கலக்கிறது. திகாரு என்ற பெயர் கச்சாரி / மெக் சொலான 'டி' என்பதிலிருந்து உருவானது. இதற்கு நீர் என்றும் 'கரோ' என்றும் பொருள். கரோ என்பது கரோ மலையில் வாழும் மக்களை குறிப்பதாகும். எனவே, திகாரு என்ற சொல்  "கரோவின் நீர்" என்று பொருள் தரக்கூடியது.

## மேற்கோள்கள்

பகுப்பு:மேகாலயாவில் உள்ள ஆறுகள்
சிவஞான மாபாடியம்

**சிவஞான மாபாடியம்**, மெய்கண்டார் இயற்றிய 'சிவஞான போதம்' சைவ சாத்திர நூல்களில் ஒன்றாகும். இந்நூலுக்கு திருநெல்வேலி மாவட்டம் விக்கிரமசிங்கபுரத்தைச் சார்ந்த சிவஞான முனிவர் 'சிவஞான மாபாடியம்' என்ற பேருரையை எழுதினார். பண்டித நடையில் அமைந்த பேருரையை அனைவருக்கும் புரியும் விதமாக பாளையங்கோட்டையைச் சேர்ந்த சி.சு.மணி விளக்கியுள்ளார். இயன்ற இடங்களில் உரை சந்தி பிரித்துக் காட்டப்பட்டுள்ளது.கடுமையான இலக்கணப் பகுதிகள் மென்மையாக விளக்கப்பட்டுள்ளன. சிவஞான முனிவர் பயன்படுத்திய வட சொற்களுக்கு ஏற்ற இடங்களில் தமிழ்ச் சொற்களும் தரப்பட்டுள்ளன.

## நூலாசிரியர்
பாளையங்கோட்டை சிதம்பர சுப்பிரமணி என்பாரே சி.சு.மணி ஆவார். குமர குருபரர் மரபில் தோன்றியவர். சைவ சாத்திரங்கள் முழுமைக்கும் உரை எழுதியுள்ளார். சிறந்த சித்தாந்தப் பேச்சாளர். சைவத்திருமடங்களுக்கும் சைவப் பெருமன்றங்களுக்கும்  சென்று சொற்பொழிவுகள் ஆற்றியவர்

## மேற்கோள்

சிவஞான மாபாடியம் - விளக்கம், சி.சு. மணி பதிப்பகம், பாளையங்கோட்டை - 627 002
இரண்டாம் பதிப்பு : திசம்பர் 2001

பகுப்பு:சைவ சித்தாந்தம்
பகுப்பு:சைவ சித்தாந்த தமிழ் இலக்கியம்
பன்முக மரபணுக்கள்

ஒரு குறிப்பிட்ட மரபணு ஒரு குறிப்பிட்ட பண்பினை என்பது ஒப்புக்கொள்ளபட்ட கருத்தாகும். மரபணுக்கள் பற்றிய சில ஆய்வுகளில் பல பண்புகள் ஒரு குறிப்பிட்ட மரபணுவால் கட்டுப்படுத்தபடுவது நிருபிக்கப்பட்டுள்ளது. இத்தகைய பல பண்புகளைக் கடத்தும் மரபணுக்கள் பன்முக மரபணுக்கள் அல்லது பிளியோட்ரோபிக் மரபணுக்கள் எனப்படும். உதாரணமாக ட்ரோசோபில்லாவில் ஒத்த நிலையில் உள்ள ஒடுங்கு மரபணு ஒன்று கீழ்க்கண்ட பல பண்புகளுக்கு காரணமாக இருக்கின்றது.
        1. இறகுகளுக்கு பின்புறத்தில் தோன்றும் சமநிலை உறுப்புகள்
        2. இனபெருக்க உறுப்புகள்
        3. ஆயுட்காலம் போன்ற பல பண்புகளுக்கு காரணமாகும்.

## மேற்கோள்கள்

பகுப்பு:மரபணுக்கள்
கெண்டையனள்ளி

**கெண்டையனள்ளி** (*Gendenahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643665. இது கெண்டயனஹள்ளி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 55 கிலோமீட்டர் தொலைவிலும், பென்னாகரத்தில் இருந்து 32 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 11°55'44.7"N 77°54'40.0"E  ஆகும்.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 1397, மொத்த மக்கள் தொகைகள் 5697,. இதில் 3057 ஆண்களும், 2645 பெண்களும் அடங்குவர்.

## மேற்கோள்


பகுப்பு:தர்மபுரி மாவட்டத்திலுள்ள கிராமங்கள்
விவசாய வேதியியல்

thumb
**வேளாண்மை வேதியியல்** (*Agricultural chemistry*) என்பது வேளாண் உற்பத்தி, விளைபொருட்களை உணவாகவும் பானமாகவும்  மாற்றுவது  மற்றும்; சுற்றுச்சூழல் கண்காணிப்பு மற்றும் சரி செய்தல் ஆகியவற்றில் வேதியியல் மற்றும் உயிர்மவேதியியலின் முக்கியத்துவம் பற்றிய படிப்பு ஆகும். இந்த படிப்புகளானது தாவரங்கள், விலங்குகள் மற்றும் பாக்டீரியாக்கள் ஆகியவை சுற்றுச்சூழலோடு எவ்வாறு தொடர்புகொண்டுள்ளன என்பதை வலியுறுத்துகின்றன.  இது உற்பத்தி, பாதுகாப்பு, பயிர்கள் மற்றும் கால்நடைகளின் பயன்பாடு ஆகியவற்றில்  ரசாயன கலவைகள் மற்றும் மாற்றங்களின் அறிவியல் ஆகும்.   ஒரு அடிப்படை விஞ்ஞானமாக, இது சோதனை-குழாய் வேதியியலுடன் கூடுதலாக, மனித வாழ்வினூடாக உணவு மற்றும் நார்ச்சத்து மற்றும் அவர்களின் விலங்குகளுக்கு உணவளிக்கும் அனைத்து வாழ்க்கை முறைகளையும் உள்ளடக்கியது.  ஒரு விஞ்ஞானம் அல்லது தொழில்நுட்பமாக, அது உற்பத்தி, தரத்தை மேம்படுத்துதல் மற்றும் செலவினங்களைக் குறைத்தல் போன்ற செயல்களின் கட்டுப்பாட்டை நோக்கி இயக்கப்படுகிறது..   இதன் ஒரு பிரிவான கெமுர்ஜி என்பது விளை பொருட்களை வேதியியல் மூலப்பொருட்களாக பயன்படுத்துவதை குறிக்கிறது.

## அறிவியல்
விவசாய வேதியிலின் இலக்கானது தாவரங்கள் மற்றும் விலங்குகளின் உயிர்ம வேதியியல் வினைகளின் காரண-காரிய தொடர்பை விரிவாக்குவதும், தேவையான உதவி மற்றும் கட்டுப்பாட்டை வழங்கி இரசாயண தயாரிப்புக்களை மேம்படுத்துவதும் ஆகும். விவசாய முன்னேற்றத்தில் பங்களிக்கும் ஒவ்வொரு முறைகளும் ஒரு விதத்தில் வேதியியலை சார்ந்துள்ளது. எனவே விவசாய வேதியியல் ஒரு தனிப்பட்ட துறை அல்ல. ஆனால் மரபியல், உடலியல், நுண்ணுயிரியல், பூச்சியியல் மற்றும் வேளாண்மை மீது ஏராளமான பிற விஞ்ஞானங்களை ஒன்றாக இணைக்கும்  பொதுவான நூல் ஆகும்.

உணவு, உணவுப்பொருட்கள் மற்றும் நார்சத்துக்கள் ஆகியவற்றின் உற்பத்திக்கு உதவுவதற்காக உருவாக்கப்பட்ட இரசாயன பொருட்களில் களைக்கொல்லிகள், பூச்சிக்கொல்லிகள், பூஞ்சைக்கொல்லிகள் மற்றும் பிற பூச்சிக்கொல்லிகள், தாவர வளர்ச்சி கட்டுப்படுத்திகள், உரங்கள் மற்றும் விலங்குகளின் உணவப்பொருட்கள் ஆகியவை அடங்கும்.

வணிகக் கண்ணோட்டத்தில் இந்த குழுக்களிடையே தலைமை உரங்கள், செயற்கை பூச்சிக்கொல்லிகள் (களைக்கொல்லிகள் உள்ளிட்டவை) மற்றும் ஊட்டங்களுக்கு கூடுதல் உற்பத்தி செய்யப்படுகின்றன. இவற்றில் ஊட்டச்சத்துப் பொருட்கள் மற்றும் நோய் தடுப்பு இல்லது கட்டுப்பாட்டுக்கான மருத்துவ சேர்மங்களும் அடங்கும்.

வேளாண் வேதியியல் பெரும்பாலும் மண்ணின் வளத்தை பாதுகாத்தல் அல்லது  அதிகரித்தல்,    விவசாய விளைச்சலை பராமரித்தல் அல்லது மேம்படுத்துதல், பயிர் தரத்தை மேம்படுத்துதல்  ஆகியவற்றை நோக்கமாக கொண்டுள்ளது. 

வேளாண்மையை சூழலியல் எனக் கருதும் போது, ஒரு செயல்பாட்டின் நிலைத்தன்மையும் கருதப்படுகிறது. நவீன வேளாண் வேதியியல் தொழில் நிலையான மற்றும் சுற்றுச்சூழல் ரீதியான வேளாண்மை கொள்கைகளை மீறுவதன் மூலம் இலாபங்களை அதிகரிக்க ஒரு நற்பெயரை பெற்றுள்ளது. யூட்ரோஃபிகேஷன் எனப்படும் மரபணு மாற்றப்பட்ட பயிர்களின் பரவுதல் மற்றும் உணவு சங்கிலியில் வேதியியல் பொருட்களின் அளவை அதிகரித்தல் ஆகியவை தொழிற்துறை விவசாயத்தின் சில விளைவுகளாகும்.

## இவற்றையும் பார்க்க
*உழவியல்
*உரம்
## மேற்கோள்கள்

பகுப்பு:வேளாண்மை
பகுப்பு:உயிர்வேதியியல்
புடவை அணிநயம்

**புடவை அணிநயம்** (Sari diplomacy) என்பது புடவையை சீருடையாக, குறிப்பாக ஆசியர்கள் அல்லாத பெண்களால் அணியப்படுவதைக் குறிக்கும் சொல் ஆகும்.

புடவைகள் மற்றும் சல்வாா் ஆடைகளை, முக்கியத் தருணங்களில் அணிவதை வழக்கமாகக் கொண்டிருந்த முதல் சீமாட்டியான 'சொ்ாி பிளோ்' ஆவார்.

சமத்தா கேமரூன் என்பவர், இலண்டனில் நடைபெற்ற தீபாவளி கொண்டாட்டத்தின் போது பட்டுப் புடைவை அணிந்ததற்காக, ஹல்லோ பததிாிக்கையால் 'அபாரம்' என்று குறிப்பிட்டப்பட்டிருந்தார். மேலும் டெய்லி மெயில் பத்திரிக்கை சமத்தா 'கேமரூன் மின்னுகிறாா்'
என்று குறிப்பிடப்பட்டிருந்தாா்.
## மேற்கோள்கள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:புடவைகள்
நொளம்பூர்

**நொளம்பூர்** *()*  என்பது சென்னை நகரத்தின் மேற்குப்பகுதி புறநகரில் மதுரவாயல் மற்றும் மேற்கு முகப்பேர் பகுதிகளுக்கு அருகிலுள்ள பூந்தமல்லி நெடுஞ்சாலைக்கு அருகில் அமைந்துள்ளது. முகப்பேர், அம்பத்தூர் தொழில்துறை தோட்டத்திலிருந்து வடக்கு நோக்கி சென்று நோலம்பூரை அடையமுடியும். மதுரவாயிலும் நெற்குன்றமும் நோலம்பூரின் தெற்கு எல்லைகளாகும். பாரதி சாலையும் அதன் தொடர்ச்சியாக உள்ள நொளம்பூர் இரண்டாவது பிரிவின் சாலையும் 70 அடி அகலத்தில் உள்ளன.  அருகிலுள்ள குடியிருப்பாளர்கள் பயணத்திற்கான  முதன்மை வழியை இச்சாலைகள் உருவாக்குகின்றன.

நொளம்பூரின் மேற்கு விளிம்புகளில் உள்வட்டச் சாலை சாலை இயங்குகிறது.  இச்சாலை சென்னை நகரத்தின் அனைத்து பகுதிகளிலிருந்தும் விரைவான இணைப்பிற்கான இடமாக அமைகிறது. ஒரு சில பேருந்துகளும் இந்த பகுதி வழியாக செல்கின்றன . செயின் சுந்தர்பான்சு அடுக்குமாடி குடியிருப்புகள், வி.கி.என் மினெர்வா குடியிருப்புகள், அக்சயா பசிபிக் சிட்டி, சிட்டி லைட் மெடோசு மற்றும் டி.ஏ.பி.சியின் பல்வேறு குடியிருப்புகள் ஆகியவை இப்பகுதியிலுள்ள முக்கியமான சில குடியிருப்புப் பிரிவுகளில் அடங்கும்.

## பள்ளிகள்
* டி.ஏ.வி குழுமப் பள்ளி
* வேலம்மாள் குழுமப் பள்ளி
* டான் பள்ளி
* கிரீன் வேலி மெட்ரிக் மற்றும் மேல்நிலைப் பள்ளி 
* சிக்ராம் அகாதமி
* சிபார்டன் பள்ளி
* சிறீ சைதன்யா

## இவற்றையும் காண்க
*அம்பத்தூர்
*மதுரவாயல்
*முகப்பேர்

## மேற்கோள்கள்

பகுப்பு:சென்னை சுற்றுப் பகுதிகள்
எஸ். கிறிஸ்டோபர்

**செல்வின் கிறிசுடோபர்** (*Selvin Christopher*) இந்தியாவைச் சேர்ந்த ஒரு விஞ்ஞானியாவார். நாட்டின் பாதுகாப்பு ஆராய்ச்சி மற்றும் மேம்பாட்டு அமைப்பின் தலைவராக இவர் பணியாற்றினார். முன்னதாக இவர் ஏர்போர்ன் சிசுடம்சு என்ற வான்வழி அமைப்புகள் மையத்தின் இயக்குநராக இருந்தார். பல்வேறு ஆய்வு வெளியீடுகளின் ஆசிரியராகவும் இருந்தார். தற்போது இந்திய தொழில்நுட்ப நிறுவனம் சென்னையில் மின் அறிவியல் துறையில் பேராசிரியராகப் பணிபுரிகிறார். இந்நிறுவனம் தேசிய தரவரிசை கட்டமைப்பு நிறுவனத்தில் அகில இந்திய தரவரிசையில் முதலிடத்தில் உள்ள நிறுவனமாகும்.

## தொழில்
கிறிசுடோபர் இந்தியாவின் முதல் உள்நாட்டு வான்வழி முன் எச்சரிக்கை மற்றும் கட்டுப்பாடு நிறுவனத்தின் உற்பத்தியை இயக்கிய பெருமைக்குரியவராக கருதப்படுகிறார். 2012 ஆம் ஆண்டிற்கான சிறந்த பாதுகாப்பு ஆராய்ச்சி மற்றும் மேம்பாட்டு அமைப்பு விருது - சிறந்த விஞ்ஞானி விருது உட்பட பல்வேறு சிறப்புமிக்க விருதுகளைப் பெற்றார். இராணுவ பாதுகாப்பு ஆராய்ச்சி மற்றும் மேம்பாட்டு அமைப்பின் தலைவராக 2015 ஆம் ஆண்டு மே மாதம் 29 ஆம் தேதி நியமிக்கப்பட்டார். முதலில் இரண்டு ஆண்டுகளுக்கு மட்டும் என்று நியமிக்கப்பட்டாலும் பின்னர் இப்பதவி மேலும் ஓராண்டுக்கு நீட்டிக்கப்பட்டது.

## கல்வி
கிறிசுடோபர் சென்னைப் பல்கலைக்கழகத்தில் மின்னணுவியல் மற்றும் தகவல் தொடர்பு பொறியியல் பாடத்தில் பட்டம் பெற்றார். காரக்பூர் இந்திய தொழில்நுட்ப நிறுவனத்தில் நுண்ணலைகள் மற்றும் ரேடார் பொறியியல் பாடத்தில் முதுநிலை பட்டம் பெற்றார். 1980 ஆம் ஆண்டில் சென்னை இந்திய தொழில்நுட்ப நிறுவனத்தில் திட்ட இணை இயக்குநராக பணியில் சேர்ந்தார். இங்கு நுண்ணலைகள் ஆண்டெனா வடிவமைப்பு மற்றும் அருகாமை புல அளவீடு ஆகியவற்றில் ஆராய்ச்சி செய்தார். பின்னர் சென்னை இந்திய தொழில்நுட்ப நிறுவனத்தில் ஆண்டெனா மற்றும் அளவீட்டு நுட்பங்களில் முனைவர் பட்டம் பெற்றார். இந்திய வான்வழி முன் எச்சரிக்கை மற்றும் கட்டுப்பாடு நிறுவனத்தின் உந்து சக்தியாக இருக்கிறார்.
 
## மேற்கோள்கள்

பகுப்பு:வாழும் மக்கள்
பகுப்பு:இந்திய அறிவியலாளர்கள்
பகுப்பு:துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
பகுப்பு:நாகர்கோவில் நபர்கள்
திருவண்ணாமலை பெரிய தேர் திருவிழா

**திருவண்ணாமலை பெரிய தேர் திருவிழா** திருவண்ணமலையில் நடைபெறும் திருவிழாக்களில் கார்த்திகை தீபத் திருவிழா சிறப்பு வாய்ந்தது. அத்திருவிழா 17 நாட்கள் நடைபெறும். ஏழாவது நாள் பஞ்சரத மகாத்தேரோட்டம் நடைபெறும்  திருவிழா பெரிய தேர் திருவிழா ஆகும்.
## பெரிய தேர்
பெரிய தேர் "மரத் தேர்" என்றும், "மகாரதம்" என்றும் அழைக்கப்படுகிறது. நாட்டுகோட்டை நகரத்தார் என்ற வாணிப மக்கள்  திருவண்ணாமலை கோயில் தேர் திருப்பணிக்கும், அலங்கார நகைகளுக்கும் அதிகமாக நன்கொடை அளித்துள்ளனர். மகாரதம் என்ற இந்த சாமித்தேர் 1853-ஆம் ஆண்டில் புதிதாக செய்யப்பட்டு அதே ஆண்டு கார்த்திகை திங்களில் 5 ஆம் நாள் வெள்ளோட்டம் விடப்பட்டது. 1926 ஆம் ஆண்டில் இத்தேர் தீ விபத்தில் எரிந்து மீண்டும் புதுப்பிக்கப்பட்டது.

## பெரிய தேர் திருவிழா
கார்த்திகை தீபத் திருவிழாவில் இது  ஏழாவது நாள் திருவிழாகும். இத்தேர்த்திருவிழா நகரத்தில் பிரமாண்டமாக நடைபெறும். இதை காண லட்சகணக்கான மக்கள் வருவர். தேர் வடம் பிடித்து இழுப்பர். காலை 5 மணியளவில் பஞ்சமூர்த்திகள் புறப்பாடாகி மகாரதத்தில் எழுந்தருள்வார். தேர் ஓடும் போது சங்கிலி பிடித்து திரும்ப வசதியாக ஒவ்வொரு வீதி முனையிலும் ஒரு சந்து விடப்பட்டே இந்த நகரம் அமைந்துள்ளது. தேரோட்டத்தின் போது தேருக்கு முட்டுக்கட்டை போடுவோர் கம்மாள  இனத்தவர் என்றும் அதே போல தேரின் பின்னால் சன்ன கட்டை போடுவோர் போயர் இனத்தவர் என்றும் கூறப்படுகிறது. 

## தேர் புறப்பாடு
அண்ணாமலையார் தேர் புறப்படுவதற்கு முன்பு தேரடி வீதியில் உள்ள முனிசுவரனுக்கு சிறப்பு வழிபாடு, தேர்காலில் தேங்காய் உடைத்தல், பூசணிக்காய், எலுமிச்சை பலியிடுதல் போன்றவை நடைபெறும். பின்பு தேர் புறப்படும். இத்தேர் இழுக்கும் நிகழ்வில் வெளியூர் மக்களும் வேண்டுதல் உடையோரும் தேர் இழுப்பர்.

## கரும்பில் தூளிகட்டுதல்
குழந்தை பேறுபெறாத தம்பதிகள் குழந்தை பேரு வேண்டி வேண்டிகொள்வர். குழந்தை பேறுபெற்றவர்கள் பிறந்த குழந்தையை தூளியில் இட்டு கரும்பில் கட்டி கணவன்,மனைவியும் மாடவீதி வலம் வந்து வேண்டுதலை அன்று நிறைவேற்றுவர்.

## மேற்கோள்கள்
            

பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
பகுப்பு:திருவண்ணாமலை மாவட்டம்
குட்டை புதர் செடிகள்

**குட்டைப் புதர் செடிகள்** (*Shrubs*)  அல்லது குறுஞ்செடிகள் தரைக்கு மேல் தண்டுடன் கூடிய சிறிய செடி வகை ஆகும். இது ஓராண்டு, ஈராண்டுகள் மற்றும் பல்லாண்டுகள் வாழக்கூடிய தாவர வகையைச் சார்ந்தது.

ஓராண்டு வழக்கூடிய குறுஞ்செடியானது, ஓராண்டுக்குள் வளர்ந்து, பூத்து, காய்த்து, கனிகளை உருவாக்கி இறந்துவிடும். குறுஞ்செடி மீண்டும் விதையில் இருந்து முளைக்கத் தொடங்கும்.

ஈராண்டு மற்றும் பல்லாண்டு வாழக்கூடிய குறுஞ்செடியானது அதன் ஆயுட்காலம் முடிந்ததும் தாவரத்தின் ஒரு பகுதியானது தரைக்கு கீழ் பகுதியிலோ அல்லது தரையை ஒட்டிய பகுதியிலோ வாழும். 

ஈராண்டு ஆயுள் கொண்ட தாவரங்கள் தனது இரண்டாம் ஆண்டில் பூத்து, காய்த்து மடியும். புதிய தாவரமானது தரையை ஒட்டிய அல்லது தரைக்குக் கீழ் உள்ள உயிருள்ள தாவரப்பகுதில் இருந்து முளைக்கத் தொடங்கும். அவையாவன; வேர், தண்டு, தரையை ஒட்டிய தடித்த தண்டு பகுதி, அல்லது பலவகையான தரைகீழ்த்தண்டுகள், முறையே கிழங்குகள், தரைகீழ்த்தண்டுகள், வேர்த்தண்டுகள் மற்றும் வேர்க்கிழங்குகள் ஆகும்.

ஈராண்டு வாழக்கூடிய குட்டைச் செடிகளுக்கு உதாரணம் கேரட் ஆகும். பல்லாண்டு வாழும் குட்டைச் செடிகளுக்கு உதாரணம் உருளைக் கிழங்கு, பியோனி (பெரிய வெளிர்ச் சிவப்பு மலர்கள் கொண்ட தோட்டச் செடி), ஹோஸ்டா, புதினா மற்றும் சில புல் வகைகள் ஆகும்.

வேகமாக வளரும் குட்டைச்செடிகள் (குறிப்பாக ஓராண்டுத்தாவரம்) பயேனியர்கள் ஆகும். சில குட்டைத் தாவங்கள் பெரிதாக வளரக்கூடியவை. *மியூசா* வாழைமரம் இவ்வகையில் அடங்கும். பல்லாண்டு வாழும் சில குட்டைத் தாவரங்கள் இரண்டாம்நிலை வேரில், வளர்ச்சி வளையத்தை உருவாக்குவதைக் கொண்டு அதன் வயது தீர்மானிக்கப்படுகின்றன, இம்முறைக்கு *ஹெர்ப்குரோனாலஜி* என்று பெயர்.
## மேற்கோள்கள்

பகுப்பு:துப்புரவு முடிந்த திருச்சி மாவட்ட ஆசிரியர்கள் தொடங்கிய கட்டுரைகள்
பகுப்பு:தாவர வகைகள்
ஆப்ரேசன் விண்ட்மில்

thumb|260x260px|இப்பயணத்தின் போது கொண்டு செல்லப்பட்ட பொருட்கள்
**ஆப்ரேசன் விண்ட்மில்** (*Operation Windmill*) என்பது அமெரிக்க ஐக்கிய நாட்டின் கடற்படை 1947-1948இல் அண்டார்டிக்காவில் பல்வேறு நோக்கங்களுக்காக ஆய்வு பணிகளை மேற்கொண்ட மேம்பாட்டுத் திட்டமாகும். இந்த நடவடிக்கையானது *ஆபரேஷன் ஹைஜம்ப் *எனப்படும் முதல் அண்டார்டிகா மேம்பாட்டுத் திட்டத்தின் தொடர்ச்சியாகும்.. இத்திட்டத்தின் தொடர் பணியாக மேற்கொண்ட ஆய்வுதான் "இரண்டாவது அண்டார்டிகா வளர்ச்சி திட்டம்-ஆப்ரேசன் விண்ட்மில்" . 
 

இந்த ஆய்வு மற்றும் பயிற்சி பணி 1947-48 இல் அண்டார்டிகாவில் நடத்தப்பட்டது. இந்த பயணம் பர்டன் தீவிற்கு பணி உடைக்கும் கப்பல் *யுஎஸெஸ் எடிஸ்டோ*(AG-89) மூலமாக அமெரிக்கக் கடல்படைத் தளபதி *ஜெரால்ட் கெட்சம்* தலைமையில் நடத்தப்பட்டது. கப்பலானது 1 நவம்பர் 1947 அன்று பனாமா கால்வாயில் பயணம் பர்டன் தீவுடன் சந்திப்பதற்காக பயணம் செய்தது.

இந்த ஆய்வின் மூலம் அண்டார்டிகாவின் பனி பெய்யும் தன்மை, நீருக்கடியில் உள்ள இடர்பாடுகள், போன்ற பல்வேறு விஞ்ஞான ஆய்வுகள் மற்றும் கட்டுபாட்டு பயிற்சிகள் மேற்கொள்ளப்பட்டது.பறவையியல் நிபுணர் மால்கம் டேவிஸ் விலங்கியல் ஆய்வுகளுக்காக உயிருள்ள விலங்குகளான பெங்குவின் மற்றும் சிறுத்தை முத்திரைகள் போன்றவற்றை சேகரித்தார்.

## மேற்கோள்கள்

## வெளி இணைப்புகள்

*Operation Windmill

பகுப்பு:கடலியல்
பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
கொளகம்பட்டி

**கொளகம்பட்டி** (*Kolagampatty*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643485. இது கொளகம்பட்டி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 39 கிலோமீட்டர் தொலைவிலும், பாப்பிரெட்டிப்பட்டியில் இருந்து 25 கிலோ மீட்டர் தொலைவிலும் உள்ளது. இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°01'58.6"N 78°26'36.1"E ஆகும்.

## மக்கள் வகைபாடு
2011 மக்கள் தொகை கணக்கெடுப்பின்படி இந்தக் கிராமத்தில் 804 குடும்பங்களும் 3057 மக்களும் வசிக்கின்றனர். இதில் 1547 ஆண்களும் 1510 பெண்களும் அடங்குவர்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
ஓமலூர் சந்திப்பு தொடருந்து நிலையம்

**ஓமலூர் சந்திப்பு தொடருந்து நிலையம்** (*Omalur Junction railway station*, நிலையக் குறியீடு:*OML*) இந்தியாவின், தமிழ்நாட்டின், சேலம் மாவட்டத்திற்குட்பட்ட தென்னக இரயில்வே துறையின், சேலம் இரயில்வே கோட்டத்தின் கீழ் இயங்கும் தொடருந்து நிலையம் ஆகும். ஓமலூர் மக்களின் தேவையை பூர்த்தி செய்யும் இந்நிலையம் 15 கோடி ரூபாயில் விரிவாக்கம் செய்யப்பட்டுள்ளது. இது சேலம் இரயில்வே நிலையத்திற்கு அருகில் உள்ள இரயில் நிலையம் ஆகும்.

## இடம் மற்றும் அமைப்பு
இந்த நிலையம் 2 நடைமேடைகளைக் கொண்டுள்ளது. மூன்றாவது நடைமேடை கட்டும் பணி நடைபெற்று வருகிறது.

இது இரண்டு வழித்தடங்களைக் கொண்டுள்ளது:
# சேலம் - பெங்களூரு பிரிவு
# சேலம் - மேட்டூர் அணை (வழி ஓமலூர்) 
ஓமலூர் - பெங்களூரு (ஓசூர் வழியாக) வழியை மின் இருப்புப் பாதையாக மாற்ற 130 கோடி ரூபாய் நிதி ஒதுக்கப்பட்டுள்ளது.

## மேற்கோள்கள்

பகுப்பு:தமிழகத் தொடருந்து சந்திப்புகள்
பகுப்பு:சேலம் மாவட்டத்திலுள்ள தொடருந்து நிலையங்கள்
பகுப்பு:சேலம் தொடருந்து கோட்டம்
கோடி அள்ளி

**கோடிஅள்ளி ** (*Kodihalli*) என்பது இந்தியாவின், தமிழ்நாடு மாநிலத்திலுள்ள பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643647. இது கோடிஅள்ளி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 41 கிலோமீட்டர் தொலைவிலும், பென்னாகரத்தில் இருந்து 11 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°06'02.9"N 77°51'34.3"E ஆகும்.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 820, மொத்த மக்கள் தொகைகள் 3404,. இதில் 1803 ஆண்களும், 1601 பெண்களும் அடங்குவர். கல்வியறிவு பெற்றவர்கள் விகிதம் 54.7 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்

## மேற்கோள்


பகுப்பு:தர்மபுரி மாவட்டத்திலுள்ள கிராமங்கள்
ஜோதிபூஷன் பட்டாச்சார்யா

**பேராசிரியர் ஜோதிபூசன் பட்டாச்சார்யா** (1 மே 1926 - 1998) என்பவர் ஒரு இந்திய அரசியல்வாதி மற்றும் அறிஞர் ஆவார். அவர் இந்திய தொழிலாளர் கட்சியின் பொதுச் செயலாளராக பணியாற்றினார். மேற்கு வங்கத்தில் ஐக்கிய முற்போக்கு கூட்டணி அரசாங்கங்களில் அவர் அமைச்சராகப் பணியாற்றினார்.

## மேற்கோள்கள்

பகுப்பு:1926 பிறப்புகள்
பகுப்பு:1998 இறப்புகள்
பகுப்பு:மேற்கு வங்காள அரசியல்வாதிகள்
அரசு முன் மாதிரி மேல்நிலைப் பள்ளி, புதுக்கோட்டை

**அரசு முன் மாதிரி மேல்நிலைப்பள்ளி, புதுக்கோட்டை** இந்தியாவிலுள்ள தமிழ்நாடு மாநிலத்தின் புதுக்கோட்டை மாவட்டத்தில் அமைந்துள்ள அரசுப் பள்ளி ஆகும்.

## நிர்வாகம்
இந்தப் பள்ளி தமிழ்நாடு அரசின் பள்ளிக்கல்வித்துறையின் கீழ் செயல்படுகிறது. புதுக்கோட்டை மாவட்ட முதன்மைக்கல்வி அலுவலர் இதன் நிர்வாக அலுவலர் ஆவார்.

## மேல்நிலைப் பிரிவில் பயிற்றுவிக்கும் பாடப்பிரிவுகள்
1. கணிதப் பிரிவு 2. அறிவியல் பிரிவு 3. வணிகவியல் பிரிவு 4.வேளாண்மை பிரிவு 5. கணக்குப் பதிவியல் பிரிவு

## அரசின் நலத்திட்டங்கள்
இப்பள்ளியில் தமிழக அரசின் நலத்திட்டங்கள் செயல்படுத்தப்படுகிறது.

## மேற்கோள்கள்
பகுப்பு:புதுக்கோட்டை மாவட்டத்திலுள்ள அரசுப் பள்ளிகள்
நம்பிப்பட்டி

**நம்பிப்பட்டி** (*Nambippatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 636 903. இது  சின்னாங்குப்பம் ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 45 கிலோமீட்டர் தொலைவிலும், பாப்பிரெட்டிப்பட்டியில் இருந்து 15 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°00'59.4"N 78°27'16.6"E ஆகும்.

## மக்கள் வகைப்பாடு
2011 மக்கள் தொகை கணக்கெடுப்பினிபடி இந்த ஊரில் 448 குடும்பங்களும் 1947 மக்களும் வசிக்கின்றனர். இதில் 1022 ஆண்களும் 925 பெண்களும் அடங்குவர்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
பாய் சாகர் ஏரி

**பாய் சாகர் ஏரி** (*Lake Foy Sagar*) இந்தியாவின்  இராசத்தான் மாநிலத்தில் அஜ்மீர் அருகே அமைந்துள்ள ஒரு செயற்கை ஆகும். இது 1892 ஆம் ஆண்டில் பஞ்சம் நீக்கத் திட்டத்தின் கீழ் உருவாக்கப்பட்டது. இது  இத்திட்டப்பொறியியலாளரான திரு. ஃபாய் என்பவர் பெயரிலேயே பெயரிடப்பட்டது. பஞ்சத்தின் நீக்கத் திட்டத்தின்போது கடுமையான பஞ்சம் நிலவியது.  ஏரி தட்டையானதாக தோன்றுகிறது. மேலும், அருகிலுள்ள ஆரவல்லி மலைத்தொடரின் காட்சிகளை வழங்குகிறது. இந்த ஏரி நகரத்தின் சுற்றுலாத் தலங்களில் ஒன்றாகும்.

இந்த ஏரி கட்டப்பட்ட நேரத்தில், அஜ்மீர் நகரம் அஜ்மிரே என அழைக்கப்பட்டுள்ளது, இது ஏரிகளில் நிறுவப்பட்ட கல்வெட்டுகளில் இருந்து கவனிக்கப்பட்டது. அதன் கொள்ளளவு 15 மில்லியன் பருமன் அடிகள் ஆகும். இதன் நீர்ப்பரப்பு 14,000,000 சதுர அடிகள் (1,300,000 ச்.மீ) ஆகும்.
thumb|பாய் சாகர் ஏரி

பகுப்பு:இராசத்தான் ஏரிகள்
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
பிரவாஷ் கோஷ்

**பிரவாஷ் கோஷ்** என்பவர் ஒரு இந்திய அரசியல்வாதியாவார். அவர் இந்திய சோசலிச ஒற்றுமை மையத்தின்  (கம்யூனிஸ்ட்) [SUCI (C)] பொதுச் செயலாளர் ஆவார். நிக் முகர்ஜி மரணத்திற்குப் பின் 2010 மார்ச் 4 அன்று கட்சியின் மத்திய குழுவால் அவர் தேர்ந்தெடுக்கப்பட்டார். முன்னதாக 2009  நவம்பரில் கட்சியின் இரண்டாவது மாநாட்டில் இவர் தேர்ந்தெடுக்கப்பட்டார்.
கட்சியின் சட்டதிட்டங்களின்படி, மத்திய குழு தேர்ந்தெடுக்கப்பட்ட கட்சியின் பொது செயலாளர் இறந்தால், மாநாட்டில் புதிய பொது செயலாளரைத் தேர்ந்தெடுக்க இயலும். இவ்வாறு இரண்டாவது கட்சி மாநாட்டின் போது கட்சியின் பொலிட்பீரோவிற்கு ரெவாக் கோஷ் தேர்ந்தெடுக்கப்பட்டார்..

## மேற்கோள்கள்

பகுப்பு:1937 பிறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:இந்திய இறைமறுப்பாளர்கள்
பகுப்பு:வாழும் மக்கள்
பகுப்பு:மேற்கு வங்காள அரசியல்வாதிகள்
இராஜீவ்காந்தி பொறியியல் கல்லூரி

**இராஜீவ்காந்தி பொறியியல் கல்லூரி** (Rajiv Gandhi College of Engineering), என்பது தமிழ்நாட்டின்  
திருப்பெரும்புதூரில் 30 ஏக்கர் பரப்பளவில் ஏ.ஐ.சி.டி.இ.இ.யின் அங்கீகாரத்துடன் சென்னை அண்ணா பல்கலைக் கழகத்தின் ஒப்புதல் பெற்ற ஒரு பொறியியல் கல்லூரியாகும்.

2002 ஆம் ஆண்டில் பி.இ (உயிர் வேதியியல் பொறியியல்) அறிமுகப்படுத்திய முதல் சுயநிதிக் கல்லூரி மற்றும் எண்ணெய் மற்றும் இயற்கை எாிவாயு மற்றும் ஆபென்கிகடல்ற்றின் தொழில்நுட்ப ஆதரவுடன், தென் இந்தியாவில் பி.டெக் (பெட்ரோலியம் என்ஜினீயரிங்) அறிமுகப்படுத்திய முதல் நிறுவனம் இது ஆகும்.
## மேற்கோள்கள்

பகுப்பு:காஞ்சிபுரம் மாவட்ட பல்கலைக்கழகங்களும் கல்லூரிகளும்
பகுப்பு:தமிழ்நாட்டுப் பொறியியல் கல்லூரிகள்
புஷ்கர் ஏரி

**புஷ்கர் ஏரி** (*Pushkar Lake*) அல்லது புஷ்கர் சரோவர், மேற்கு இந்தியாவின் இராஜஸ்தான் மாநிலத்தின் அஜ்மீர் மாவட்டத்தில் புஷ்கர் நகரில் அமைந்துள்ளது. புஷ்கர் ஏரி, இந்துக்களின் யாத்திரைத் தலம் மற்றும் புனிதத் தீர்த்தங்களில் ஒன்றாகும். கி.மு. 4 ஆம் நூற்றாண்டின் ஆரம்பகால நாணயங்களில் புஷ்கர் ஏரி குறிப்பிடப்பட்டுள்ளது. இந்த ஏரி, ஆரவல்லி மலைத்தொடருக்கு இடையே அமைந்துள்ளது. இது இந்திய ஏரிகளின் வகைப்பாட்டில், இந்துக்களின் புனித ஏரியாகக் குறிப்பிடப்படுகிறது.

## சான்றுகள்

## வெளி இணைப்புகள்
* Pushkar Lake, History, Significance, Pushkar Fair, Ghats, Attractions, Best time to visit, How To Reach 

பகுப்பு:இராசத்தான் நீர்த்தேக்கங்கள்
பகுப்பு:அஜ்மேர் மாவட்டம்
பகுப்பு:இந்து யாத்திரைத் தலங்கள்
பகுப்பு:புண்ணிய தீர்த்தங்கள்
பகுப்பு:இராஜஸ்தானில் உள்ள சுற்றுலாத் தளங்கள்
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
அடியாண்டம் சினிகம்

**அடியாண்டம் சினிகம்** (Adiantum sinicum) ஒரு பன்ன இனமாகும்.இது விட்டரியாய்டியே (Vittarioideae) எனப்படும் துணைக் குடும்பத்தையும் டெரிடேஷியே (Pteridaceae) என்ற குடும்பத்தையும் சார்ந்தது.  சீனாவில் காணப்படுகிறது. இது வெப்ப மண்டல அல்லது மிதவெப்ப மண்டல ஈரமுள்ள தாழ்வான காடுகளில் வாழும் தகவமைப்பை உடையது. இத்தாவரங்கள் அழியும் தருவாயில் உள்ளன.

## மேற்கோள்கள்

## உசாத்துணை
* Adiantum sinicum

பகுப்பு:தாவரங்கள்
பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
பகுப்பு:தாவரவியல் பெயருடையக் கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
தாரா செரியன்

**தாரா செரியான்** (Tara Cherian) ( 1913 மே -  2000 நவம்பர் 7) என்பவர் இந்திய சமூக செயற்பாட்டாளர் மற்றும் அரசியல்வாதி ஆவார். இவர் சென்னை மாநகராட்சியின் முதல் பெண் மேயர் மற்றும் நாட்டிலேயே முதல் பெண் மேயர் என்ற பெருமையைப் பெற்றவர்.   1967 ஆம் ஆண்டில் இந்திய அரசு இவருக்கு பத்ம பூஷன் விருதை வழங்கியது.

## ஆரம்பகால வாழ்க்கை
இவர் 1913 இல் பிறந்தார். சென்னை பல்கலைக்கழகத்தில் படித்த அவர், ‘கில்ட் ஆஃப் சர்வீஸ்’ நிறுவனத்தில் வேலை பார்த்தார்.

## மேயராக
இவரின் கணவர் செரியனைப் போன்று 1957 இல் இவர் சென்னை மாநகராட்சியின் மேயராக தேர்ந்தெடுக்கப்பட்டார். இவரது பதவிக் காலத்தில்தான் சென்னையில் இலவச மதிய உணவுத் திட்டம் அறிமுகப்படுத்தப்பட்டது.

## மேற்கோள்

பகுப்பு:1913 பிறப்புகள்
பகுப்பு:2000 இறப்புகள்
பகுப்பு:சென்னை நகரத்தந்தைகள்
பகுப்பு:பத்ம பூசண் விருது பெற்றவர்கள்
பகுப்பு:சென்னை அரசியல்வாதிகள்
பகுப்பு:தமிழ்நாட்டுக் கல்வியாளர்கள்
பகுப்பு:தமிழ்நாட்டுப் பெண் கல்வியாளர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
அகேட்

**அகேட்**(**Agate** ) என்பது பொதுவான பெருங்கல் வகையாகும். சற்கடோனி மற்றும் படிகக்கல் ஆகியன இதில் உள்ள முதன்மைப் பொருளாகும்.  இதிலிருந்து ஆபரணங்கள், குடைப்பிடி, கத்திப்பிடி முதலியன செய்கிறார்கள்.  அறிவியல் ஆய்வுச்சாலைகளில் கட்டியாகவுள்ள சேர்மங்களைப் பொடியாக்க அகேட் கல்லும் பயன்படுகின்றது.  அகேட்டுகளில் சில வெவ்வேறு நிறமுள்ள அடுக்குகளை உடையவை.  எரிமலையிலிருந்து வந்த பிழம்புகள் குளிரும்போது நீர் உட்புகுந்து நீரிலுள்ள சிலிகா பேன்ற பொருள்களுடன் கலந்து வெவ்வேறு நிறமுள்ள அடுக்குகளாகப் பாறைகளுடன் உறைகின்றன.  மெக்சிகோ அகேட் என்பதில் கண்ணைப் போன்ற ஒரு வளையம் காணப்படுகிறது.  இதை சைக்ளோப்ஸ் என்பது கிரேக்கப் புராணங்களில் வரும் ஒற்றைக் கண் அரக்கனைக் குறிக்கிறது.  அகேட் கற்கள் வட மெரிக்கா தென் அமெரிக்கா, ஆஸ்திரேலியா,  தென் ஆப்பிரிக்கா முதலிய கண்டங்களிலுள்ள மலைகளில் காணப்படுகின்றன.

## சான்றுகள்


## வெளியிணைப்புகள்
"Agates", School of Natural Resources, University of Nebraska-Lincoln (retrieved 27 December 2014).
பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
கூக்குட்டமருதஅள்ளி

**கூக்குட்டமருதஅள்ளி** (*Kukuttamaruthahalli*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பென்னாகரம் வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643650. இது கூக்கூட்ட மருதஹள்ளி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 40 கிலோமீட்டர் தொலைவிலும், பென்னாகரத்தில் இருந்து 9 கிலோமீட்டர் தொலைவிலும் உள்ளது. மேலும் இவ்வூரானது கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°03'06.1"N 77°53'41.4"E  ஆகும்.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 825, மொத்த மக்கள் தொகைகள் 3456,. இதில் 1835 ஆண்களும், 1621 பெண்களும் அடங்குவர்.

## மேற்கோள்


பகுப்பு:தர்மபுரி மாவட்டத்திலுள்ள கிராமங்கள்
பாகூர் ஏரி

thumb|பாகூர் ஏரி
**பாகூர் ஏரி** (*Bahour Lake*) என்பது இந்தியாவின் புதுச்சேரி, யூனியன் பிரதேசத்தின் இரண்டாவது பெரிய ஏரியாகும். இது புதுச்சேரியின் முக்கிய பறவைகள் பகுதியாக அங்கீகரிக்கப்பட்டுள்ளது.

## சான்றுகள்

பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:புதுச்சேரி புவியியல் தொடர்பான குறுங்கட்டுரைகள்
பகுப்பு:இந்திய ஏரிகள்
நூற்புழுக்கள்

**நூற்புழுக்கள்** ***(Strongyloides stercoralis)***  என்பது ஒரு மாந்த நோயீனியாகும். நோயீனி தட்டைப்புழு  ஒட்டுண்ணியாக strongyloidiasis எனும் நோயை உருவாக்குகிறது. இது அமெரிக்காவிலும் ஆத்திரேலியாவிலும் நூற்புழு எனப்படுகிறது. ஒட்டுண்ணியான நெமட்டோடு பேரினத்தின் என்ட்டெரோபியசு இனஞ்சார்ந்த  ஊசிப்புழுவையும் குறிப்பிடலாம்].

பல வகையான **நூற்புழுக்கள்** பயிர்களின் வெவ்வேறு பாகங்களைத் தாக்கி இழப்பை விளைவிக்கின்றன. பயிர்களைத் தாக்கும் நூற்புழுக்கள் எல்லாவிதமான சூழ்நிலைகளிலும் காணப்பட்டாலும், அவற்றைச் சுற்றி நீர்இல்லாத நிலையில் அவை செயலற்றுக் காணப்படும். நூற்புழுக்கள் உயிருள்ள செடிகளில் இருந்து மட்டுமே உணவு பொருட்களை உள்ளிழுக்கக் கூடியவை.எனவே அவை முழு ஒட்டுண்ணிகள் எனப்படும்.

நூற்புழுக்களைக் கட்டுப்படுத்த ஒரு ஏக்கருக்கு ஆல்டிக்கார்ப் 10 சதக் குறுணை 4 கிலோ அல்லது கார்போபியூரான் 3 சதக் குறுணை 12 கிலோ என்ற அளவில் 10 கிலோ மணலுடன் கலந்து வயலில் சீராகத்தூவிப் பின்னர் நீர் பாய்ச்ச வேண்டும்.

## மேற்கோள்கள்

## வெளி இணைப்புகள்
* Overview of taxonomy of genus ''Strongyloides''.
* The Australian Society for Parasitology

பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
புழுதியூர்

**புழுதியூர்** (*Puludiyur*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாப்பிரெட்டிப்பட்டி வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643505. இது  கொக்கராப்பட்டி ஊராட்சிக்கு உட்பட்டது.

## அமைவிடம்
இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 11°59'17.1"N 78°26'58.7"E ஆகும்.

## மக்கள் வகைப்பாடு
2011 மக்கள் தொகை கணக்கெடுப்பினிபடி இந்த ஊரில் 182 குடும்பங்களும் 676  மக்களும் வசிக்கின்றனர். இதில் 355 ஆண்களும் 321 பெண்களும் அடங்குவர். கல்வியறிவு பெற்றவர்கள் விகிதம் 81.95% ஆகும். இது தமிழ்நாட்டின் சராசரி எழுத்தறிவு விகிதமான 80.09% ஐ விட அதிகம் ஆகும்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
தக்சின்காளி கோயில்

**தக்ஷின்காளி கோயில்**  என்பது காத்மாண்டுக்கு வெளியே 22 கிலோமீட்டர் (14 மைல்) தொலைவில் உள்ள ஃபரிப்பிங் கிராமத்திலிருந்து ஒரு கி.மீ. (0.6 மைல்) தொலைவில் உள்ள ஒரு கோயிலாகும், இது நேபாளத்தின் பிரதான கோவில்களில் ஒன்றாகும். இங்கு விலங்குகள் பலியிடப்படுகின்றன, குறிப்பாக சேவல்கள் மற்றும் கிடா ஆடுகள் போன்றவை கடவுள் வழிபாட்டின் ஒரு பகுதியாக பலியிடப்படுகின்றன. மேலும் குறிப்பாக தக்‌ஷின் விழாவின்போது பலிகள் இடப்படுகின்றன.
வலது|thumb|450x450px|<center>தக்‌ஷின் காளி கோயில்

## குறிப்புகள்

பகுப்பு:நேபாள இந்துக் கோயில்கள்
ஆனந்தா பாய்

**ஆனந்தா பாய்** என்பவர் சென்னையின் முதல் பெண் வழக்கறிஞர் ஆவார்.  கேரளம், கர்நாடகம். ஆந்திரம் ஆகியவற்றின் பகுதிகள் அடங்கிய பழைய மதராஸ் மாகாண சட்டத் துறையில் முதன் முதலில் பட்டம் பெற்றவர் இவர். ஆனந்தா பாய் சென்னை பல்கலைக்கழகத்தில் 1928 இல் பட்டம் பெற்றார். சென்னை உயர் நீதிமன்றத்தில் 1929 இல் வழக்கறிஞராகப்  பதிவு செய்துகொண்டார். இதன் மூலம் சென்னையில் பயிற்சி பெற்ற முதல் பெண் வழங்கறிஞர் என்ற பெருமையை பெற்றார். கர்நாடகத்தில் உள்ள தென் கன்னட பகுதியைச் சேர்ந்தவர் ஆனந்தா பாய். அவருடைய அப்பா கிருஷ்ண ராவ் பெண்கள் கல்வி பெற வேண்டுமென்பதில் உறுதி கொண்டவர்.

## மேற்கோள்

பகுப்பு:வழக்கறிஞர்கள்
பகுப்பு:சென்னை மக்கள்
சூடான சாக்லேட்

**சூடான சாக்லேட்** (Hot chocolate,  hot cocoa, drinking chocolate அல்லது cocoa)  இது **சூடான கொக்கோ** என்றும் அறியப்படுகிறது, குடிக்கும் சாக்லேட் அல்லது வெறும் கொக்கோ என்று அறியப்படுவது  சாக்லேட் கொண்ட  சூடான பானம் ஆகும். இது உருகிய சாக்லேட் அல்லது கொக்கோ தூள், இதனுடன் சூடான பால் அல்லது தண்ணீர், உடன் பெரும்பாலும் சர்க்கரையை சேர்த்து, அதனுடன்  சூடான சாக்லேட்டை தட்டிவிட்டு மேலே  கிரீம் மேற்பூசப்பட்டு இருக்கும். உருகிய சாக்லேட்டால்  செய்யப்பட்ட சுடு சாக்லேட் சில சமயங்களில் குடி சாக்லேட் என்று அழைக்கப்படுகிறது, குறைவான இனிப்பு மற்றும் திடமான நிலைத்தன்மையும் வகைப்படுத்தப்படுகிறது. 

## மேற்கோள்

பகுப்பு:பானங்கள்
பகுப்பு:சாக்கலேட்
ஆவத்தவாடி

**ஆவத்தவாடி** (Avathuvadi) எனபது தமிழ்நாட்டின், கிருஷ்ணகிரி மாவட்டம்,  காவேரிப்பட்டினம் ஒன்றியத்தில் உள்ள ஒரு கிராமமாகும். இந்த ஊர் காவேரிபட்டினத்திலிருந்து 12 கி.மீ. தொலைவில் உள்ளது. இது ஒரு கிராமபஞ்சாயத்து ஆகும். இவ்வூரில் பிள்ளையார் மற்றும் மாரியம்மன் கோயில் போன்றவை உள்ளன. இங்கு பொங்கல், மாசிமகம் போன்ற பண்டிகைகள் கொண்டாடப்படுகிறன. இந்த ஊரானது ஆவத்தவாடி ஊராட்சிக்கு உட்பட்டது.
## ஊரில் உள்ள கோயில்கள்
* ஆவத்துவாடி செல்லியம்மன் கோயில்

பகுப்பு:கிருஷ்ணகிரி மாவட்டத்திலுள்ள கிராமங்கள்
பழப்பாகு

பழங்கள் மற்றும் மரக்கறிகளை நீண்டகாலம் பாதுகாத்துப் பிற்பாடு பயன்படுத்துவதற்காக உருவாக்கப்படும் ஒரு உணவுப் பொருளே **பழப்பாகு** (*Fruit preserves*) ஆகும். இவ்வுணவுப் பொருள் அடைப்பான்களில் அடைக்கப்பட்டு விற்பனை செய்யப் படுகின்றது. இதில் பாகுப் பொருளாக முற்காலத்தில் சீனி அல்லது தேன் பயன்படுத்தப்பட்டாலும், தற்போது இயற்கைப் பெக்டினே பயன்படுத்தப்படுகிறது.

## பழப்பாகு தயாரிக்கும் முறை
பழப்பாகானது பழசாற்றில் உள்ள பெக்டின் என்ற சத்துடன், சர்க்கரை, சிட்ரிக் அமிலம் ஆகியவற்றைச் சேர்த்து கொதிக்க வைத்து கெட்டிப்டுத்தபட்டது ஆகும்.
;பல வகை பழப்பாகு தயாரிக்கும் முறை
* ஆப்பிள் - 1
* கொய்யா - 2 
* பப்பாளி பழம் - 1
* வாழைபழம் - 1 
* ஆரஞ்சு - 1
* திராட்சை - 1/4 கிலோ
* சப்போட்டா - 2
* அன்னாச்சி பழம் - 1
* சர்க்கரை - 3/4 கிலோ
* சிட்ரிக் அமிலம் - 1/4 தேக்கரண்டி

## செய்முறை
எல்லா பழங்களையும் சேர்த்து கூழாக்கி 1 கிலோ அளவு ஆக்கி கொள்ளவேண்டும். இக்கூழுடன் சர்க்கரை சேர்த்து அளவான தீயில் வேகவிடவேண்டும். பழப்பாகு கெட்டியாகி பதம் வரும் தருவாயில் சிட்ரிக் அமிலம் சேர்த்து கலக்க வேண்டும். பின்பு ஒரு கரண்டியில் பழபாகுவை எடுத்து வழிய விடும்பொழுது பழப்பாகு தாள்போன்று விழந்தால் பழபாகு பதம் வந்துவிட்டது என்று தெரிந்து கொள்ளலாம். பதம் வந்தவுடன் அடுப்பில் இருந்து இறக்கிவிட வேண்டும். பின்பு கிருமி நீக்கம் செய்யப்பட்ட கண்ணாடிக் குப்பியில் நிரப்பி சேமித்துக் கொள்ளவேண்டும். பழக்கூழ் புளிப்பாக இருந்தால் முக்கால் பங்கு சர்க்கரைக்கு பதிலாக ஒரு பங்கு சர்க்கரை சேர்த்து பழப்பாகு தயாரிக்கவேண்டும்.

## மேற்கோள்கள்

பகுப்பு:உணவுப் பொருட்கள்
பகுப்பு:உணவு பதப்படுத்தல்
மாட் போஸ்கே

**மாட் போஸ்கே** (பிறப்பு:13 சனவரி 1984) என்பவர் அமெரிக்கன் தொழில்முறை லக்ரோஸ் வீரர், மேஜர் லீக் லாஸ்கோசின் (MLL) பாஸ்டன் கேனான்களுடன் உள்ளது. போஸ்ஸ்கே ஆர்தர் எல். ஜான்சன் உயர்நிலைப் பள்ளி (கிளார்க், நியூ ஜெர்சி) யில் கலந்து கொண்டார், அங்கு அவர் தனது தொழில் வாழ்க்கையில் அடித்த கோல்களுக்கான தேசிய உயர்நிலைப் பள்ளி சாதனையை அமைத்தார். அவர் வர்ஜீனியா பல்கலைக்கழகத்தில் அவரது கல்லூரி லாக்ரோஸ்சே நடித்தார், அங்கு அவர் 2003 மற்றும் 2006 இரண்டிலும் கல்லூரி தேசிய பட்டங்களை வென்றார்.

போஸ்கே தனது உயர்நிலை பள்ளி வாழ்க்கையின் போது, 468 புள்ளிகள் பெற்றார், இது நியூ ஜெர்சி மாநில சாதனையானது 2015 ஆம் ஆண்டு வரை இருந்தது. ஆர்தர் எல். ஜான்சன் உயர்நிலைப்பள்ளியில் அவரது 362 கோல்கள் ஒரு தேசிய உயர்நிலைப்பள்ளியின் சாதனையை அமைத்தது, இது அவர் 2001 ஆம் ஆண்டில் தனது இளைய ஆண்டின் போது உடைந்தது. கிட்டத்தட்ட ஒரு தசாப்தத்திற்காக தனது உயர்நிலை பள்ளி வாழ்க்கையில் (444 வாழ்க்கை இலக்குகளுடன் Zed வில்லியம்ஸால் 2015 ஆம் ஆண்டு வரை சாதனை படைக்கப்பட்ட ஒரு சாதனை), மற்றும் 2015 ஆம் ஆண்டிற்கான தொழில் இலக்குகளில் ஐந்தாவது தேசியமாக இணைக்கப்பட்டதைக் குறிக்கின்றது

லாஸ்கோஸுடன் கூடுதலாக, போஸ்கே தனது உயர்நிலை பள்ளி கால்பந்தாட்ட அணியில் கால்பேபெக் விளையாடினார், முதல் அணியில் அனைத்து மாநில கௌரவங்களை ஒரு மூத்தவராக பெற்றார், மேலும் பள்ளியின் கூடைப்பந்தாட்ட அணிக்கான புள்ளிக்கான காவலில் தொடங்கினார்.

வர்ஜீனியா பல்கலைக் கழகத்தில், அவர் இருமுறை ஒரு அமெரிக்கனாக அங்கீகரிக்கப்பட்டு, 2003 ஆம் ஆண்டில் NCAA மென்'ஸ் லாஸ்கோஸ் சாம்பியன்ஷிப் அணிகள், மற்றும் 2006 சாம்பியன்ஷிப்பை 17-0 என்ற ஒரு பருவ சாதனத்துடன் பெற்றது. பிரிவு I வரலாற்றில் 12 வது தோல்வியற்ற சாம்பியனாக அமைந்தது.

போஸ்க்கெய் 2011 ஆம் ஆண்டு முதல் வாக்னெர் பல்கலைக்கழகத்தில் மென்ஸ் லாஸ்கோஸ் தலைமை பயிற்சியாளராக இருந்துள்ளார். இதற்கு முன்னர் அவர் ஆர்தர் எல். ஜான்சன் உயர்நிலை பள்ளியில் உதவி பயிற்சியாளராக பணியாற்றினார், மேலும் இரண்டு ஆண்டுகளாக டிரூ பல்கலைக்கழகத்தில் உதவி பயிற்சியாளராக பணியாற்றினார்.

29 வயதில், அவர் 2013 ஆம் ஆண்டில் நியூ ஜெர்சி லாஸ்கோஸ் ஹால் ஆஃப் ஃபேமில் நுழைந்தார்.

## MLL வாழ்க்கை
2006 ஆம் ஆண்டு மேஜர் லீக் லாஸ்கோஸ் காலேஜியேட் டிராஃப்ட் போட்டியில், பாஸ்டன் கேனன்ஸின் மொத்தம் 12 வது பிக்ஸில் இரண்டாவது சுற்றில் பாஸ்கே தேர்ந்தெடுக்கப்பட்டார்.

2006 ஆம் ஆண்டில் அவரது ரோக்கி பருவத்தின் போது, போஸ்கே கேனான்களை எட்டு ஆட்டங்களில் 25 கோல்களுடன் தோற்கடித்தார், இது இலக்குகளை அணிவகுத்து, ஒரு அணியின் ரோகி சாதனையை அமைத்தது. 2007 ஆம் ஆண்டில், அவர் 21 கோல்களை அடித்தார், அனைத்து நட்சத்திரமாகவும் ஒரு இடத்தைப் பெற்றார், மேலும் நான்கு கோல்களின் செயல்திறன் கொண்ட எம்எல்எல் ஆல் ஸ்டார் கேம் எம்விபி எனப் பெயரிடப்பட்டார். அவர் 2008 ஆம் ஆண்டில் மீண்டும் ஒரு நட்சத்திரமாக இருந்தார், அணிக்கு 34 கோல்களுடன் முன்னணி வகித்தார். 2010 ஆம் ஆண்டில் மேஜர் லீக் லாஸ்கோஸ் எம்விபி விருது மற்றும் மேஜர் லீக்ரோஸ்ஸின் ஆபத்தான பிளேயர் ஆஃப் தி இயர் விருது ஆகியவற்றின் வெற்றியாளராக போஸ்ஸ்கே அறியப்பட்டார், அதில் ஒரு பருவகால சாதனை 45 கோல்களை அடித்தார். 2011 பருவத்தில், போஸ்கேயின் 30 கோல்கள் எம்.எல்.எல் அணிக்காக மிகப்பெருமையாக்கப்பட்டன, ஒரு பருவத்தில், பீரங்கி லீக் சாம்பியன்ஷிப்பை வென்றது. 2012 இல், போஸ்கே கேனான்களை 38 கோல்களுடன் கொண்டு சென்றது.

## குறிப்புகள்

பகுப்பு:1984 பிறப்புகள்
பகுப்பு:வாழும் மக்கள்
துவாரகா ஆறு

**துவாரகா ஆறு** (Dwarka River) (பாபலா என்றும் அழைக்கப்படுகிறது) பாகிரதி ஆற்றின் துணை ஆறாகும்.

## விளக்கம்
துவாரகா ஜார்கண்ட் மாநிலத்திலுள்ள சாந்தல் பர்கானாஸ் என்ற பகுதியில் தோன்றுகிறது. இது அங்கிருந்து மேற்கு வங்க மாநிலம், பிர்பூம் மாவட்டத்தின் டௌஸா வழியாக பாய்ந்து, பின்னர் மிரெர்ஷ்வர் மற்றும் ராம்பூர்ஹாட் காவல் நிலையப் பகுதிகள் வழியாகப் பாய்கிறது. இது இறுதியாக முர்சிதாபாத் மாவட்டத்தின் வழியாக பாய்ந்து பாகிரதி ஆற்றில் கலக்கிறது. துவாரகா ஆற்றின் மொத்த நீளம் 156.5 கி.மீ.
thumb|முர்சிதாபாத் மாவட்டத்தில் துவாரகா ஆறு
இந்த ஆற்றின் கரையில் சில பெரிய சக்தி கோயில்கள் அமைந்துள்ளன. அவை, தண்டோபீடம், மவுலகுசியா கோவில், மல்லாக்சியா கோவிலில் ஆகியவை ஆகும். இது ஒரு மிதமான அளவுள்ள ஆறு என்றாலும், இது பல பெயர்கள் மற்றும் பல சிறு கிளையாறுகையும் கொண்டு உள்ளது. இது பிஷ்ணுபூரில் இரண்டு ஆறாக பிரிகிறது. கண்டி கிளையானது கல்யாண்புர் (முர்சிதாபாத்) அருகே பகவதியுடன் கலக்கிறது. அதன் பல கிளைகள் மற்றும் கால்வாய்களாக பகவதியுடன் கலக்கிறது.

## டெச்சா அணை
துவாரகா ஆற்றின் குறுக்கே டௌசாவில் உள்ள ஒரு அணை . நீரைத் தேக்கும் திறன் கொண்டது. இது பிர்பூம் மாவட்டத்தில் தேசிய நெடுஞ்சாலை 60 இன் மேற்கில் உள்ளது.

## மேற்கோள்கள்

பகுப்பு:ஜார்க்கண்டின் ஆறுகள்
பகுப்பு:மேற்கு வங்க ஆறுகள்